анализ, институцията няма да предприеме никакви действия за управление на портфейла. Освен ако в спецификациите на конкретния портфейл изрично е посочено друго, цените на упражняване на опционните позиции се определят спрямо цените на базовия актив, наблюдавани при затварянето на пазара на 13 октомври 2016 г.
 б)
 За целите на валидирането на предварителния сравнителен анализ оценката на всеки портфейл се представя на компетентния по отношение на институцията орган в срок до [дата на влизане в сила]. Първоначалната пазарна оценка означава сборът на пазарната стойност към датата на включване в портфейла и нереализираното салдо (т.е. печалба или загуба, която е възникнала, но още не е реализирана или която би била реализирана, ако позицията бъде закрита) в периода между датата на включването в портфейла и датата и часа на оценката. Затова първоначалната пазарна оценка означава пазарната стойност към датата и часа на оценката Оценката ще се извърши на 27 октомври 2016 г., 17:30 часа CET (16:30 часа GMT).
 в)
 Рисковете на позициите се изчисляват, без да се вземат предвид разходите за финансиране.
 г)
 Доколкото е възможно, при извършването на оценката на рисковете на портфейлите се изключва кредитният риск от контрагента.
 д)
 Десетдневната 99-процентна стойност под риск (VaR) се изчислява ежедневно. Стресираната стойност под риск (sVaR) и изискването за допълнителния риск от неизпълнение и миграционния риск може да се изчисляват ежеседмично, като трябва да се основават на цените в края на деня- за всеки петък през периода на извършване на сравнителния анализ.
 е)
 Резултатите за всеки портфейл се докладват в основната валута на портфейла, както се изисква в таблиците по-долу.
 ж)
 За сделките, които включват дълги позиции в суапове за кредитно неизпълнение, се приема, че съгласно пазарните конвенции е платена незабавна предварителна такса за откриване на позицията. Приема се, че датите на падеж за всички позиции в суапове за кредитно неизпълнение, включени в анализа, следват конвенционалните тримесечни дати на прекратяване.
 з)
 Допълнителните спецификации, необходими за извършване на изчисленията във връзка с ценообразуването на позициите в суапове за кредитно неизпълнение, се изготвят по начин, който е в съответствие с обичайно използваните пазарни стандарти и конвенции.
 и)
 Използва се датата на падеж, която гарантира, че сделката е възможно най-близко до посочения срок до падежа.
 й)
 По отношение на съществените данни от продуктовата спецификация, които не са изрично посочени в настоящото приложение, заедно с резултатите се представят и използваните допускания, включително конвенция за броене на дните, както и изборът на търгуем и ликвиден инструмент, когато е разрешено.
 к)
 Съкращенията ATM, OTM и ITM обозначават относителната позиция на текущата или бъдещата цена на базовия актив на деривата спрямо цената на упражняване на този дериват (относителна вътрешна стойност). Съкращението ATM е образувано от израза „at the money“ („на пари“ [т.е. без печалба/загуба]), OTM — от израза „out of the money“ („извън пари“ [т.е. със загуба]), а ITM — от израза „in the money“ („в пари“ [т.е. с печалба]).
 л)
 Освен ако в портфейла изрично е посочено друго, всички опции трябва да се третират така, сякаш се търгуват извънборсово.
 м)
 При извънборсовите опции се следват стандартните конвенции за отчитане на